चीनी स्मार्टफोन निर्माता कंपनी Vivo ने अपने देश में वॉटरड्राप डिस्प्ले के साथ Vivo Y97 स्मार्टफोन को लॉन्च कर दिया है. बता दें कि कंपनी ने हाल ही में इस स्मार्टफोन की स्पेसिफिकेशन्स और इसके लॉन्चिंग डेट के बारे में जानकारी दी थी. कंपनी ने बताया था कि यह स्मार्टफोन चीन में 20 सितंबर को लॉन्च किया जायेगा. लेकिन कंपनी ने ग्राहकों को सरप्राइज़ ​देते हुए इस फोन को आज यानी 12 सितंबर को ही लॉन्च कर दिया है. यह स्मार्टफोन लगभग V11 Pro की ही तरह ‘V’ शेप वाली नॉच डिसप्ले के साथ लॉन्च किया गया है.वहीं अगर Vivo Y97 के फीचर्स और स्पेसिफिकेशन्स की बात करें तो इसमें 6.3-इंच की फुल HD+ सुपर AMOLED डिस्प्ले दी गई है जो 2,280 x 1,080 पिक्सल रेजोल्यूशन सपोर्ट करती है. इसके अलावा यह फोन फनटच ओएस के साथ एंड्रॉयड 8.1 Oreo के साथ आएगा. वहीं अगर इसके स्टोरेज की बात करें तो इसमें 4GB की RAM और 128GB की इंटरनल स्टोरेज दी गई है, हालांकि, microSD कार्ड की मदद से इसे 256GB तक बढ़ाया जा सकता है. यह फोन Octa प्रोसेसर और Mediatech के हेलीयो P60 चिपसेट पर रन करता है.कैमरे की बात करें तो, इसके बैक में डुअल रियर कैमरा सेटअप दिया गया है. जो 16-मेगापिक्सल और 2-मेगापिक्सल का है. कंपनी ने सेल्फी के बढ़ते क्रेज को ध्यान में रखते हुए इसमें 16-मेगापिक्सल का फ्रंट कैमरा दिया है. यह फोन डुअल सिम और 4G सपोर्ट करता है. इसमें 3315 mAh की बैटरी दी गई है. कंपनी ने चीन में इसे आॅरोरा ब्लू, स्टारी नाइट ब्लैक और ड्रीम पाउडर कलर वेरिएंट में लॉन्च किया है. कीमत की बात करें तो, इस फोन की कीमत 1998 युआन रखी गई है.